Pressetekst: Nytårstur

**Tag hul på det nye år med en nytårstur i Rude Skov.**

Tag med Rudersdal Museer på deres traditionsrige nytårsvandring og hør de spændende historier om den vildsomme Rude Skov med dens smukke og dramatiske terræn og de mange kulturlevn.

Svend Christensen, leder af Mothgården og Anne Gurlev, Leder af Vedbækfundene fortæller på turen bl.a. om:

* Skov- og vejhistorie samt mose-arkæologi
* Dambrug, møller og blegning af hørgarn og linned
* Modstandsbevægelsen under 2. verdenskrig i Rude Skov.

Turen er ca. 4 km lang på både brede og smalle stier. Man skal være forholdsvis godt gående.

Der holdes korte pauser, når der fortælles, og der holdes et hvil efter ca. 3 km, hvor vi byder på glühwein, kransekage og varm æblesaft med kanel.

**Sted:** Vi mødes på P-pladsen nær Rudeholm, Hørsholm Kongevej. (Ca. 1 km fra Rudegaard Stadion på venstre side af Hørsholm Kongevej). Kig efter museets hvide varevogn.

**Tid:** Søndag d. 5. januar 2020 kl. 14-16

**Pris:** Voksne 60 kr. børn under 18 år gratis. Betaling sker kontant eller m. Mobile Pay ved turens start.

**OBS!** Tilmelding nødvendig på telefon 46 11 56 50